יואניס בורוסיס

יואניס בורוסיס (ביוונית: Γιάννης Μπουρούσης; נולד ב-17 בנובמבר 1983 בקרדיצה, יוון) הוא כדורסלן עבר יווני.

בורוסיס החל את הקריירה המקצועית שלו בשנת 2001 בקבוצת א.א.ק. אתונה מהליגה היוונית. בארבע עונות וחצי במועדון זכה בתואר אחד בלבד - אליפות יוון בכדורסל (2002).

בחלון ההעברות בינואר 2006 עבר למועדון הספרדי ברצלונה. כבר לאחר חודשים ספורים זכה עמו באליפות ספרד. לאחר חצי עונה במועדון חזר ליוון, הפעם למועדון הכדורסל אולימפיאקוס, בו הוא שיחק עד סוף עונת 2010/11. לאחר מכן עבר למועדון האיטלקי אולימפיה מילאנו.

בשנים 2013 עד 2015 שיחק בריאל מדריד בעיקר כמחליף.

בספטמבר 2015 חתם בקאחה לבורל ויטוריה.

ביולי 2016 חתם בפנאתינייקוס.

ב-4 ביולי 2017 חתם בורוסיס בקבוצת גואנדונג טייגרס מהליגה הסינית.

החל משנת 2005 משתייך בורוסיס לסגל הנבחרת הלאומית של יוון, עימה זכה במדליית זהב באליפות אירופה.

קישורים חיצוניים

הערות שוליים

כדורסלנים יוונים
כדורסלני נבחרת יוון
כדורסלני ברצלונה
כדורסלני אולימפיאקוס
כדורסלני אולימפיה מילאנו
כדורסלני א.א.ק. אתונה
כדורסלני ריאל מדריד
כדורסלני סאסקי בסקוניה
כדורסלני פנאתינאיקוס
כדורסלני ג'ג'יאנג ליונס
כדורסלני גראן קנריה
יוונים שנולדו ב-1983